Відавочным прыкладам яе перавагі стала серыя Юрыя Васільева “Берагі”, пры стварэнні якой нават не выкарыстоўваліся пэўныя эфекты (ва ўсялякім выпадку, аўтару так падалося). Абапіраючыся на ўласную назіральнасць і майстэрства, фатограф зрабіў серыю выяў берагавых ліній — той найпрыцягальнай часткі далягляду, што звычайна застаецца па-за спінамі мастакоў. Выбар "кропкі здымкі", звычайнай, але, як высветлілася, вельмі асаблівай фактуры, натуральнае святло — і, калі ласка: "жывапісны", але, разам з тым, і фотатвор гатовы!